VILNIAUS R. ZUJŪNŲ GIMNAZIJA

PATVIRTINTA

Vilniaus r. Zujūnų gimnazijos

Direktoriaus

2017 m. kovo 31 d.

Įsakymu Nr.V-38

NEFORMALIOJO VAIKO ŠVIETIMO ORGANIZAVIMO TVARKOS APRAŠAS

1. BENDROSIOS NUOSTATOS
2. Neformalusis vaiko švietimas gimnazijoje įgyvendinamas pagal Neformaliojo vaiko švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 ,bei Lietuvos Respublikos švietimo ir mokslo ministro 2012 m. kovo 29 d. įsakymo Nr. V- 554 redakcija. Neformaliojo vaiko švietimo veikla yra skirta meninę, sportinę ar kitą veiklą pasirinkusių mokinių asmeninėms, socialinėms, edukacinėms ir profesinėms kompetencijoms ugdyti.
3. NEFORMALIOJO VAIKO ŠVIETIMO TIKSLAI IR UŽDAVINIAI
4. Neformaliojo vaiko švietimo tikslas yra per kompetencijų ugdymą formuoti asmenį, sugebantį tapti aktyviu visuomenės nariu, sėkmingai veikti visuomenėje, padėti tenkinti pažinimo, lavinimosi ir saviraiškos poreikius.
5. Neformaliojo vaiko švietimo uždaviniai:
6. Ugdyti ir plėtoti vaikų kompetencijas per saviraiškos poreikio tenkinimą;
7. Ugdyti pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdų įvairovę;
8. Lavinti gebėjimą kritiškai mąstyti, rinktis ir orientuotis dinamiškoje visuomenėje;
9. Spręsti socialinės integracijos problemas: mažiau galimybių turinčių, ypatingų poreikių (itin gabių ir talentingų) vaikų, socialinės adaptacijos problemų turinčių vaikų integravimas į visuomeninį gyvenimą.

III. NEFORMALIOJO VAIKO ŠVIETIMO ORGANIZAVIMO KRITERIJAI

1. Skirstant neformaliojo vaiko švietimo valandas atsižvelgiama į šiuos kriterijus:
2. Mokinių poreikius ir polinkius.
3. Pedagogų sugebėjimą organizuoti tą ar kitą popamokinę veiklą.

11 .Bendrojo lavinimo mokyklų bendrųjų ugdymo planų reikalavimus.

1. Mokinių krepšeliui skirtas lėšas.
2. Gimnazijos ugdymo planą, skiriamų valandų skaičių.

IV. NEFORMALIOJO VAIKO ŠVIETIMO ORGANIZAVIMAS

1. Neformaliojo vaiko švitimo valandų skaičių gimnazijoje apsprendžia klasių komplektų skaičius, steigėjo nustatytos sąlygos ir reikalavimai, turimos mokinių krepšelio, neformaliojo vaiko švietimo organizavimo gimnazijoje tradicijos ir tikslingumas, mokinių poreikiai, gimnazijos galimybės (specialistai, patalpos, materialinė bazė).
2. Mokslo metų pabaigoje neformaliojo vaiko švietimo vadovai teikia paraiškas kitiems mokslo metams su trumpu veiklos aprašymu (anotacija), būrelio tikslus, uždavinius, valandų skaičių, siekiamą rezultatą.
3. Baigiantis mokslo metams (balandžio - gegužės mėn.) mokytojai planuojantys neformaliojo vaiko švietimo būrelius informuoja mokinius apie planuojamus neformaliojo vaiko švietimo užsiėmimus.
4. Apibendrinant duomenis nustatoma, kiek mokinių ir kokioje veikloje pageidautų dalyvauti.
5. Sudaromi preliminarūs mokinių pageidaujančių dalyvauti popamokinėje veikloje sąrašai.
6. Į mokinių nuomonę ir pasirinkimą dar kartą atkreipiamas dėmesys baigiantis mokslo metams, kai sudaromas ugdymo plano projektas, kuris koreguojamas mokslo metų pradžioje.
7. Neformaliojo vaiko švietimo užsiėmimų vadovai:
   1. iki rugsėjo 10 d. supažindina mokinius su neformaliojo vaiko švietimo programomis.
   2. iki rugsėjo 14 d. teikia direktoriui tvirtinti neformaliojo vaiko švietimo veiklos programas.
8. Neformaliojo vaiko švietimo valandos gali būti skiriamos:
   1. mokinių saviraiškai ir laisvalaikiui;
9. kryptingam meniniam ugdymui ( muzikos, šokio, dramos, dailės kryptys);
10. kūno kultūrai ir sportui;
11. sveikos gyvensenos propagavimui;
12. gamtosauginei ir turistinei veiklai;
13. etninei kultūrai ir pilietiniam ugdymui;
14. techninei kūrybai bei technologijoms;
15. socialiniams bei komunikaciniams gebėjimams ugdyti (jaunieji lyderiai, savivalda,

projektai);

1. žalingų įpročių ir kvaišalų prevencijai;
2. Neformaliojo vaiko švietimo valandų negalima skirti pasirenkamiesiems dalykams, pagilinto

dalykų mokymo programoms.

1. Mokyklos tarybai pritarus, neformaliojo vaiko švietimo valandos paskirstomos,

atsižvelgiant į klasių komplektų skaičių, užsiėmimų tikslingumą, turimas mokinio krepšelio lėšas.

1. Neformaliojo vaiko švietimo valandos skiriamos ir neformaliojo vaiko švietimo programas

tvirtinamos gimnazijos direktoriaus įsakymu.

1. Neformaliojo vaiko švietimo būrelio sąraše turi būti ne mažiau 7 mokinių.
2. Papildomas ugdymas fiksuojamas neformaliojo ugdymo veiklos dienynuose, laikantis visų

dienyno pildymo reikalavimų ir gale metų atiduodamas į archyvą.

1. Apie savo darbo laiką ir vietą neformaliojo vaiko švietimo būrelio vadovas informuoja

direktoriaus pavaduotoją ugdymui ir mokinius.

36 .Neformaliojo vaiko švietimo būrelių vadovai sudarydami darbo grafikus atsižvelgia į mokinių pageidavimus.

37.Sudaromas visų būrelių veiklos grafikas bei mokyklos patalpų užimtumo grafikai, kuriuos tvirtina gimnazijos direktorius.

1. Neformaliojo vaiko švietimo būrelio vadovas užtikrina mokinių saugumą užsiėmimų metu.

V. ATSISKAITYMAS UŽ NEFORMALIOJO VAIKO ŠVIETIMO BŪRELIO VEIKLĄ

1. Būrelių vadovai pasiekimus parodo organizuodami parodas, koncertus, dalyvaudami

įvairiuose gimnazijos ir bendruomenės renginiuose, šventėse, varžybose, konkursuose.

1. Už aktyvią veiklą mokiniai skatinami gimnazijos padėkos raštais.
2. Mokslo metų pabaigoje neformaliojo vaiko švietimo būrelio vadovas direktoriaus pavaduotojai ugdymui pateikia ataskaitą apie būrelio veiklą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

APTARTA

Mokytojų tarybos posėdyje

2017 m. protokolo Nr.